b'\n_START_ARTICLE_\nSichuanin isopandan rauhoitusalueet\n_START_PARAGRAPH_\nSichuanin isopandan rauhoitusalueet (kiin. \xe5\x9b\x9b\xe5\xb7\x9d\xe5\xa4\xa7\xe7\x86\x8a\xe7\x8c\xab\xe6\xa0\x96\xe6\x81\xaf\xe5\x9c\xb0) sijaitsevat Sichuanin maakunnassa, Kiinassa. Niiss\xc3\xa4 el\xc3\xa4\xc3\xa4 yli 30\xc2\xa0prosenttia maailman isopandoista. Alue on laajuudeltaan 924\xc2\xa0500 hehtaaria ja k\xc3\xa4sitt\xc3\xa4\xc3\xa4 seitsem\xc3\xa4n luonnonsuojelualuetta ja yhdeks\xc3\xa4n maisemapuistoa Quinglain ja Jiajin vuoristoissa. Isopandan lis\xc3\xa4ksi rauhoitusalue on my\xc3\xb6s harvinaisten kultapandan, lumileopardin ja puuleopardin suojapaikka. Alue on kasvistoltaan yksi maailman monimuotoisimmasta sademetsien ulkopuolella._NEWLINE_Sichuanin isopandan rauhoitusalueet otettiin Unescon maailmanperint\xc3\xb6luetteloon vuonna 2006.'